སྙིང་ཉེ་ལགས།ཉི་ཟླའི་འཆར་ནུབ་རེ་རེ་འདི་ལྟར་རེས་མོས་སུ་འཁོར་བཞིན་ཡོད་ལ།ལོ་ཟླ་དང་དུས་ཚིགས་རེ་རེ་ཡང་འདི་ལྟར་རེས་མོས་ཀྱིས་བརྗེ་བཞིན་ཡོད།དབྱར་ཁ་མ་ཡིན་པའི་དེ་རིང་ནི་འུ་ཚང་གི་འཚོ་བའི་དགུན་གཞུང་ཡིན་ཡང་།ཆེས་རྒྱང་རིང་ནས་འབྱོར་བའི་ཁྱེད་ཀྱི་གསང་འཕྲིན་རེ་རེ་ཀློག་ཐེངས་རེར།བདག་གིས་སུ་ཡིས་ཀྱང་མཚོན་མི་ཐུབ་པའི་ཁྱེད་ཀྱི་དཀའ་བ་དང་རྩོལ་བ་རྟོགས་ཤིང་ཧ་ཅང་བགྲོད་པར་དཀའ་བའི་ལམ་ཕྲན་ཞིག་ཁྱེད་ཁོ་ནས་བརྒྱུད་སོང་བའི་དཔའ་མཛངས་དང་སྤོབས་པ་མཐོང་བྱུང་།དེ་ལས་ཀྱང་བདག་ལ་བཞག་པའི་ཕྱི་རོལ་གྱི་ནམ་མཁའ་དང་ཉི་འོད་ཀྱི་བྱམས་བརྩེའི་སྒོ་མོ་ཡང་མཐོང་བྱུང་།